钦定古今图书集成/明伦汇编/闺媛典/第129卷 > 汪希圣妻戴氏
## 钦定古今图书集成/明伦汇编/闺媛典/第129卷 > 汪希圣妻戴氏

按《桐庐县志》：“戴氏，坊郭人，名巧，字妙贞，石屏之裔，汪
希圣妻也。年十八，归希圣。七年，圣病危，戴断发誓志
夫前。及夫亡，执丧三年，不出阃外，事舅姑孝谨。既而
元祚将终，群盗蜂起，红巾贼寇建德，桐民窜匿山谷
中，汪族众亦择板山之洞匿焉。戴以男女当别，嫌不
可因避难苟且，遂独奉姑于洞傍之茅舍。寇至，举火”
燔洞，匿者皆死，戴携二孤伏丛草中得免。及寇退，收
姑骨礼葬，日夜恸哭，闻者莫不悲之。茕茕抚孤，纺绩
度日，虽豪门贵子，百计强求，辄严拒不已，为截发焉。
教子启蒙，学成，举于朝。永乐中，县令为立《传》，表其门。